अक्षय कुमार और आलिया भट्ट से लेकर ये सितारे नहीं डाल सकते वोट, जानिए क्या है वजह...  
चौथे चरण के लिए आज हो रहा है मतदान
बॉलीवुड सितारों ने भी किया मतदान
अक्षय कुमार नहीं डाल सके वोट
लोकसभा चुनाव 2019 (Lok Sabha Election 2019) के मद्देनजर सोमवार को चौथे चरण का मतदान हुआ. इसी कड़ी में महाराष्ट्र की 17 लोकसभा सीटों पर भी मतदान हुए. बॉलीवुड सितारों में भी मतदान को लेकर खूब उत्साह दिखा. एक तरफ जहां आमिर खान (Aamir Khan), प्रियंका चोपड़ा (Priyanka Chopra), शाहरुख खान (Shah Rukh Khan), माधुरी दीक्षित (Madhuri Dixit), सलमान खान (Salman Khan), रेखा (Rekha) जैसे सितारों ने अपने मतदान का प्रयोग किया. तो दूसरी तरफ अक्षय कुमार (Akshay Kumar), आलिया भट्ट (Alia Bhatt), जैकलीन फर्नांडिस (Jacqueline Fernandez), कैटरीना कैफ (Katrina Kaif) और इमरान खान (Imran Khan) जैसे सितारों ने वोट नहीं डाला. दरअसल, इन सितारों के पास दूसरे देशों की नागरिकता होने के कारण भारत में वोट करने का अधिकार नहीं है.

This is the moment that matters....  Every vote is a voice that counts. #LokSabhaElections2019pic.twitter.com/L0AHJLL4uY


Voting is our right, let's use it wisely! The future of our country is in our hands. Let's do our duty and #VoteForIndiapic.twitter.com/TrFUVEFWJS

बता दें कि अक्षय कुमार (Akshay Kumar) के पास कनाडा, आलिया भट्ट (Alia Bhatt) के पास ब्रिटेन, जैकलीन फर्नांडिस (Jacqueline Fernandez) के पास श्रीलंका, कैटरीना कैफ (Katrina Kaif) के पास ब्रिटेन और  इमरान खान (Imran Khan) के पास अमेरिका की नागरिकता है. 2014 लोकसभा चुनाव में आईफा के लिए यूएस गए ज्यादातर सितारों ने इस बार शिकायत का मौका नहीं दिया. बॉलीवुड से रेखा जहां सबसे पहले बांद्रा के बूथ पर वोट डालने पहुंचीं. वहीं, जुहू के बूथ पर पूरा बच्चन परिवार पहुंचा. सलमान खान, उनके पिता सलीम खान और भाई अरबाज खान के अलावा आमिर खान ने उत्तर मध्य मुंबई क्षेत्र से बांद्रा के बूथ में मतदान किया.

I exercised my democratic right. Did you? Please vote.???????? pic.twitter.com/D0br9H5laN

मुंबई नॉर्थ सेन्ट्रल से कांग्रेस की उम्मीदवार प्रिया दत्त के लिए प्रचार के बाद वोट डालने पहुंचे उनके भाई और ऐक्टर संजय दत्त ने यहां भी प्रचार का मौक़ा नहीं छोड़ा. मथुरा से भाजपा उम्मीदवार हेमा मालिनी बेटियों के साथ पहुंचीं. हॉलीवुड सिंगर निक जोनस से शादी करने के बाद प्रियंका चोपड़ा अमेरिका में ही रह रही है, लेकिन बताया जा रहा है की खासतौर से मतदान के लिए वो भारत पहुंचीं हैं.  हाल ही में राजनितिक राय मीडिया के सामने न रखने वाले सितारों पर खुल कर निशाना साधने वाली कंगना रनौत ने वोट डालने के बाद मीडिया से फिर उसी बेबाक अंदाज में बात की. सीपीआइ उम्मीदवार कन्हैया के प्रचार प्रसार के लिए बेगूसराय पहुंचने वाले जावेद अख्तर और अभिनेत्री शबाना आजमी ने भी मुंबई में मतदान किया. 
अमेरिका से कैंसर का इलाज कराकर भारत आई बॉलीवुड अभिनेत्री सोनाली बेंद्रे (Sonali Bendre, ऋतिक रोशन (Hritik Roshan), रणबीर कपूर (Ranbir Kapoor), रणवीर सिंह (Ranveer Singh), करीना कपूर (Kareena Kapoor), वरुण धवन, अर्जुन कपूर, फरहान अख़्तर, अजय देवगन, शिल्पा शेट्टी, सुनील शेट्टी, माधुरी दीक्षित, भाग्यश्री, अनुपम खेर जैसे कई फिल्मी सितारों ने वोट डालने के साथ ही लोगों से वोट करने की अपील की.
बता दें कि लोकसभा चुनाव (Lok Sabha Election 2019) के चौथे चरण में आज महाराष्ट्र में 17 सीटों पर मतदान हो रहा है. अकेले मुंबई में छह सीटों पर मतदान जारी है. महाराष्ट्र के अतिरिक्त आज राजस्थान, उत्तर प्रदेश और मध्य प्रदेश में भी मतदान हो रहा है.